**Hapet thirrja për mobilitete studentësh të UPT-së,**

**në kuadër të Marrëveshjes KA1 të Programit Erasmus+**

**në Poitiers University, Francë**

Në kuadër të programit Erasmus+ dhe marrëveshjes KA1 bilaterale, është hapur thirrja për mobilitete, për studentët e Universitetit Politeknik të Tiranës, në Universitetin e Poitiers (në **ENSIP - École nationale supérieure d'ingénieurs de Poitiers,** si dhe në **SFA - La Faculté des Sciences Fondamentales** [**et Appliquées**](https://sfa.univ-poitiers.fr/)**),** Francë.

# Llojet e mobilitetit përfshijnë: Shkëmbimin e studentëve për studime.

**Nivelet e mobilitetit:** Studentë të regjistruar në një program studimi **Master**, në Universitetin Politeknik të Tiranës, **Fakulteti i Inxhinierisë Mekanike, Fakulteti i Inxhinierisë Elektrike dhe Fakulteti i Inxhinierisë së Ndërtimit**.

Si dhe

Studentë të regjistruar në një program studimi **Bachelor**, në Universitetin Politeknik të Tiranës, **Fakulteti i Inxhinierisë Matematike dhe Inxhinierisë Fizike** dhe të kenë përfunduar vitin a parë të studimit.

# Kohëzagjatja e bursave: Semestri i dytë i vitit akademik 2024-2025

# Fusha e studimit:

# Për ENSIP – Fakulteti i Inxhinierisë Mekanike, Fakulteti i Inxhinierisë Elektrike dhe Fakulteti i Inxhinierisë së Ndërtimit;

# Për SFA - Fakulteti i Inxhinierisë Matematike dhe Inxhinierisë Fizike, Fakulteti i Inxhinierisë Mekanike, Departamenti i Prodhim Menaxhimit (M2 Ingénierie de conception);

# Dokumentat e nevojshme për aplikim:

* CV;
* Kopje e Pasaportës;
* Vërtetim studenti;
* Listë notash e studimeve deri në momentin e aplikimit;
* Letër Motivimi;
* Çertifikatë e gjuhës së huaj\*;
* Dokumenti Learning Agreement\*\*

\*Ofrohen kurset e studimit, ku niveli minimal i kërkuar për gjuhën angleze (ose franceze) është B2.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në POITIERS lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga koordinatori akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Formatin “Learning Agreement”, e gjeni bashkëlidhur.

Për të parë listën e lëndëve të ofruara nga POITIERS dhe për një informacion të plotë mbi POITIERS ju lutemi klikoni te:

* Për SFA:

[Master Ingénierie de conception - Université de Poitiers (univ-poitiers.fr)](https://formations.univ-poitiers.fr/fr/index/master-XB/master-XB/master-ingenierie-de-conception-JARWJAAA.html)

[L’offre de formation en Sciences, Technologies, Santé : consultez et candidatez – UFR SFA : Faculté des Sciences Fondamentales et Appliquées (univ-poitiers.fr)](https://sfa.univ-poitiers.fr/formation/offre-de-formation-sciences-technologies-sante/)

[Mise en page 1 (univ-poitiers.fr)](https://sfa.univ-poitiers.fr/wp-content/uploads/sites/104/2020/03/Livret-NOF-2024.pdf)

* Për ENSIP:

[ENSI Poitiers – ENSI Poitiers courses: École Nationale Supérieure d'Ingénieurs de Poitiers (univ-poitiers.fr)](https://ensip.univ-poitiers.fr/formations/)

# Afati për aplikim për studentët: Deri më 26 korrik 2024, ora 12.00

Aplikimi kryhet pranë Drejtorisë së Komunikimit dhe Koordinimit në UPT. Për informacione shtesë në lidhje me procesin e aplikimit në UPT mund të kontaktoni në e-mail: rkodra@upt.al , abeqo@upt.al